Halmaheras epolethaizivs

Halmaheras epolethaizivs (Hemiscyllium halmahera) ir bambusa haizivju dzimtas (Hemiscylliidae) haizivs no Indonēzijas. Suga aprakstīta 2013. gadā, izmantojot divus eksemplārus, kas atklāti pie vienas no Moluku arhipelāga salām — Ternates, uz rietumiem no Halmaheras salas.Hemiscyllium halmahera: New Species of ‘Walking’ Shark from Indonesia

 Izskats un īpašības 
Halmaheras epolethaizivs ir neliela, slaida haizivs ar ļoti garu asti un cilindrisku ķermeni. Maksimālais reģistrētais haizivs garums ir gandrīz 70 cm. Ārēji Halmaheras epolethaizivij vislīdzīgākā ir Čenderavasihas epolethaizivs (Hemiscyllium galei), kas dzīvo pie Rietumpapua krastiem. Tomēr abām sugām ir izteikti atšķirīgs dekoratīvā punktojuma raksturs. Halmaheras epolethaizivs ir gaiši brūnā krāsā un tās ķermeni klāj vairākas tumši brūnu un baltu punktu grupas, kas izkārtotas platu gredzenu veidā.Allen, G.R., Erdmann, M.V. & Dudgeon, C.L. (2013), "Hemiscyllium halmahera, a new species of Bamboo Shark (Hemiscylliidae) from Indonesia.", aqua, International Journal of Ichthyology, 19 (3): 123—136. Dzīvo līdz 10 m dziļumam, pārvietojoties pa jūras gultni ar krūšu un vēdera spuru palīdzību.

 Atsauces 

 Ārējās saites 
 Video: Hemiscyllium halmahera
 'Walking shark' discovered in Indonesia
 FishBase: Hemiscyllium halmahera Allen & Erdmann, 2013

Kategorija:Epolethaizivis
Kategorija:Āzijas zivis
Kategorija:Klusā okeāna fauna